Nicolas Lombaerts

Nicolas Robert Christian Lombaerts (lahir 20 Mac 1985) merupakan seorang pemain bola sepak Belgium yang bermain di kelab Liga Perdana Rusia, FC Zenit Saint Petersburg dan pasukan kebangsaan Belgium. Beliau bermain di posisi bek tengah.

Kerjaya kelab

Brugge 
Lombaerts menyertai Club Brugge pada usia yang muda. Beliau menjadi pemain muda yang berbakat bersama Jason Vandelannoite, Glenn Verbauwhede dan Thomas Matton.

Gent 
Beliau berpindah ke Gent di mana beliau bermain semua perlawanan dalam Divisyen Pertama Belgium 2005–06. Selain daripada bermain bola seapk, beliau belajar di sekolah undang-undang di Universiti Ghent. Kadang-kala beliau terpilih untuk mewakili pasukan bawah-21 Belgium. Beliau juga pernah memasuki Kejohanan Bola Sepak bawah-21 UEFA 2004 dan 2007.

Zenit 
 
Pada Julai 2007, Lombaerts memilih untuk berpindah ke FC Zenit Saint Petersburg di Rusia. Pada masa itu, beliau menamatkan pendidikannya untuk meneruskan kerjayanya sebagai pemain bola sepak. Pada awal 2008, Lombaerts terpaksa berehat selama setengah tahun akibat cedera pada lutut. Pada masa itu, pasukannya telah memenangi Piala UEFA 2007-08 dan beliau terpaksa melupakan aksi di Sukan Olimpik 2008 di Beijing di mana pasukan kebangsaannya, Belgium mendapat tempat keempat.  

Lombaerts akhirnya pulih dan kembali ke Zenit pada 19 Julai 2009, beliau menggantikan Aleksei Ionov pada minit ke-71 ketika menentang FC Terek Grozny di mana Zenit menewaskannya 3-2." Pada 29 November 2009, Lombaerts menjaringkan gol kemenangan buat Zenit ketika menentang Spartak Moscow untuk meletakkan Zenit pada kedudukan tempat ketiga dan layak ke Liga Juara-Juara UEFA 2010-11, Zenit menang 2-1. Pada 5 Julai 2010, Lombaerts menandatangani kontrak selama empat tahun bersama Zenit.

Kerjaya antarabangsa 
Beliau membuat debut pertama bersama pasukan kebangsaan Belgium pada Mei 2006, dalam perlawanan persahabatan menentang Arab Saudi dan bermain dalam 3 perlawanan di kelayakan UEFA Euro 2008.

Pada 26 Mei 2014, perlawanan pemansan badan Piala Dunia menentang Luxembourg, Lombaerts menggantikan Jan Vertonghen pada minit ke-77. Lombaerts juga disenaraikan dalam skuad Belgium pada Piala Dunia FIFA 2014 di Brazil.

Antarabangsa

Gol antarabangsa

Rujukan 

Kelahiran 1985
Orang hidup
Pemain bola sepak Belgium
Pemain FC Zenit Saint Petersburg
Pemain Piala Dunia FIFA 2014
Pemain K.A.A. Gent
Orang Flemish
Pemain Liga Perdana Rusia